Toukokuussa aloin opettaa nuorta aikuista autoilijaksi. Opiskelin liikennesäännöt ja opetustavoitteet. Kävin opetusluvan opettajalle tarkoitetun teoriakokeen ja lopulta pääsin opetettavan kanssa autoon ja tielle.

Muutaman alkeisopetustunninjälkeen hurautimme tavalliselle tielle ja normaalin liikenteen sekaan. Järkytyin ja suutuin, miten inhottavia useat autoilijat ovat autoilua opiskelevaa kohtaan.

Otteita liikennepäiväkirjasta

15. kesäkuuta. Ajamme tiellä, jossa tietyön takia on nopeusrajoitus 30 km tunnissa. Takaa tulee auto, joka ajaa ohitsemme ainakin kuuttakymppiä.

17. kesäkuuta. Olemme kääntymässä vasemmalle. Vastaan on tulossa auto, minkä takia pysähdymme ja annamme vastaantulijan mennä. Samaan aikaan kääntyvän tien alkaa ylittää myös polkupyöräilijä, jolle joudumme myös antamaan tilaa. Takana oleva autoilija hermostuu. Tööttää ja ohittaa meidät oikealta, ja heristää samalla sormeaan ja pyörittää päätään.

24. kesäkuuta. Ajamme kaupungissa tiellä, jossa on nopeusrajoitus 40 km tunnissa. Ajamme rajoituksen mukaan. Takaa tulee auto ja hurauttaa reilua ylinopeutta ohi.

*1. heinäkuuta. *ajamme kaupungissa tiellä, jossa on nopeusrajoitus 50 km tunnissa. Ajamme rajoituksen mukaan. Takaa tulee auto ja hurauttaa reilua ylinopeutta ohi.

4. heinäkuuta. ajamme kaupungissa tiellä, jossa on nopeusrajoitus 30 km tunnissa. Takanamme oleva auto tööttää ja hurauttaa ohi.

8. heinäkuuta. olemme kääntymässä vasemmalle. Oikealta tulee auto, jota odotamme. Takanamme oleva autoilija on selvästi sitä mieltä, että väliin ehtisi, koska hän tööttää niin kovasti.

*9. heinäkuuta. *Pysähdymme suojatien eteen, koska suojatien edessä on pysähtynyt auto. Takanamme kuuluu äkkijarrutus, kun auto meinaa ajaa peräämme. Takana oleva puistelee päätää ja miettii selvästi, miksi pysähdyimme.

Millaisen mallin annat tulevalle autoilijalle?

Edellä vain muutama esimerkki siitä kahden ja puolen kuukauden ajalta, minkä opetuksemme kesti. Totuimme päiden puistauksiin ja tööttäyksiin, emmekä enää antaneet niiden häiritä.

Olen täysin vakuuttunut, että jos automme perässä ei olisi ollut ajo-opetuksesta kertovaa valkoista kolmiota, ei ohituksia ja nyrkillä puimisia olisi ollut.

Kun itse ajan nopeusrajoitusten mukaan ja liikennesääntöjä noudattaen ei minua kukaan ohittele tai pui nyrkkiä.

Miksi vasta ajamaan opettelevaa saa ohitella ja hänelle saa suuttua? Miksi vasta ajamaan opettelavalle saa töötätä ja hänelle saa puistattaa päätä.

Eikö asian pitäisi ollaenemmänkin toisin päin. Eikö meidän konkariautoilijoiden pidä näyttää mallia, miten suvaitsevaisia ja ymmärtäväisiä liikenteessä voi olla.

*Ajo-opetuksen kolme *tavoitetta ovat turvallisuus, suvaitsevaisuus ja ekologisuus. Mikään niistä ei ohittelevalla, nyrkkiään puivalla ja nopeasti kiihdyttelevällä autoilijalla toteudu.